Balut

Balut er en asiatisk matrett som består av et 15 dager gammelt andeegg som inneholder et embryo. Balut spises i store deler av Sørøst- og Øst-Asia, men er trolig mest populært på Filippinene. På Filippinene selges de varme, og nytes gjerne med eddik, eller Tabasco, og sammen med øl.

Stokkanden (Anas platyrhynchos), på Filippinene også kjent som «Pateros duck», er særlig populær for eggprodusjon for balut.

I Norge produseres det også slike andeegg, tilpasset ønskene hos kunder med vietnamesisk eller filippinsk bakgrunn.

I Kina kalles retten maodan (毛蛋; pinyin: Máodàn; «fjæregg»), og det er mulig at inspirasjonen til den ble bragt til landet av kinesere som hadde besøkt Filippinene.

I Laos kalles den Khai Luk, i Kambodsja Pong tea khon og i Vietnam Trứng vịt lộn eller Hột vịt lộn. De forskjellige nasjoner kan ha noe avvikende skikker om hvor gammelt kyllingembryoet bør være. Vietnamesere foretrekker egg som er noe eldre.

Retten er også kjent i Japan og i Korea.

Mange mener at dette er et afrodisiakum for både menn og kvinner.

Referanser

Eggretter
Anderetter
Filippinsk mat og drikke
Vietnamesisk mat
Filippinske ord og uttrykk